Laura Codruța Kövesi

Laura Codruța Kövesi (født 15. mai 1973 i Sfântu Gheorghe som Laura Codruța Lascu) er en rumensk jurist. Fra 2013 til 2018 ledet hun den øverste korrupsjonsmyndighet i Romania. Kövesi ble i februar 2019 innstilt av Europaparlamentet som leder av Den europeiske påtalemyndighet.

Laura Kövesi ledet antikorrupsjonsmyndigheten i sitt eget land, frem til juli 2018 da hun ble avsatt.  Hun ble 29. mars 2019 selv anklaget av rumenske myndigheter for korrupsjon. Det ble nedlagt utreiseforbud for Kövesi. Europaparlamentets president Antonio Tajani uttrykte i mars 2019 sin støtte til Kövesi og samtidig en bekymring knyttet til de rumenske myndighetenes handlemåte. Utreiseforbudet ble i april 2019 opphevet av Romanias høyesterett.

Kövesi, daværende Lascu, deltok i 1989 på det rumenske juniorlandslaget i basketball.

Referanser 

Rumenske jurister
Personer etter føde- eller oppvekststed i Romania